cyanic-selkie/wikianc huggingface dataset:
টুসু উৎসব
টুসু সংগীত
টুসু গীতকে ভনিতাযুক্ত ও ভনিতাবিহীন এই দুই শ্রেণিতে ভাগ করা যায়। ভণিতাবিহীন টুসু গীতকে মূল টুসু পদ এবং টুসু পদের রঙ এই দুইটি অংশে ভাগ করা যায়। টুসু পদের রঙ অংশটি কখনো মূল পদের সঙ্গে সাযুজ্য রেখে রচনা করা হয়, কখনো বা স্বতন্ত্র ভাবে রচিত হয়। ভণিতাবিহীন টুসু পদ মূলতঃ চার চরণে বাঁধা থাকে, যার মধ্যে রঙের জন্য মাত্র দুইটি চরণ নির্দিষ্ট থাকে।
বিখ্যাত শিল্পী হলেন, শিলিগুড়ির বিপ্লব দে এবং ওঁর ছাত্রীসমূহের মধ্যে উল্লেখযোগ্য প্রীতি, রিয়া, সঙ্গীতা প্রমুখ।
মূর্তি
ঝাড়খণ্ড রাজ্য ও পুরুলিয়া জেলার অধিকাংশ স্থানে পুরাতন প্রথা অনুযায়ী টুসু উৎসবে কোন মূর্তির প্রচলন নেই, কিন্তু পুরুলিয়া জেলার বান্দোয়ান থানা এবং বাঁকুড়া জেলার খাতড়া থানার পোরকুলের টুসু মেলায় টুসু মূর্তির প্রচলন রয়েছে। বিভিন্ন ভঙ্গীতে অশ্ব বাহিনী বা ময়ূর বাহিনী মূর্তিগুলির গায়ের রঙ হলুদ বর্ণের ও শাড়ি নীল রঙের হয়ে থাকে। মূর্তির হাতে কখনো শঙ্খ, কখনো পদ্ম, কখনো পাতা বা কখনো বরাভয় মুদ্রা দেখা যায়।
মোহন সিং বুন্দেলা
মোহন সিং বুন্দেলা একজন ভারতীয় রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি একবার মধ্যপ্রদেশ বিধানসভার সদস্য হিসেবে নির্বাচিত হয়েছিলেন।
রাজনৈতিক জীবন
মোহন সিং বুন্দেলা ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি মধ্যপ্রদেশ বিধানসভার অন্তর্গত ধর বিধানসভা কেন্দ্র থেকে ১৯৮৫ সালে বিধায়ক হিসেবে নির্বাচিত হয়েছিলেন।
মৃত্যু
মোহন সিং বুন্দেলা ২০১৯ সালের ১৩ ফেব্রুয়ারি ৭৪ বছর বয়সে মৃত্যুবরণ করেন।
মাদল (ব্যান্ড)
মাদল হল ২০০২ সালে গঠিত একটি নারীপ্রধান সংগীতদল বা ব্যান্ড।    এটি পশ্চিমবঙ্গের বাঙালি লোকশিল্পীদের প্রথম পূর্ণাঙ্গ নারীনির্ভর (দলের সকল সদস্যই নারী) পেশাদার সংগীতদল। এই দল সঙ্গীত পরিবেশনের ক্ষেত্রে বাংলার সমৃদ্ধ ও বৈচিত্র্যময় লোক ঐতিহ্যকে উপস্থাপনের প্রতি মনোনিবেশ করে।
'মাদল' শব্দটি মা ও দল এই দুটি ভাগে বিভক্ত হতে পারে- যেখানে মা বলতে নারী ও দল বলতে সংগীতদলকে বুঝানো হচ্ছে।
স্টোনকাটারস সেতু
স্টোনকাটারস সেত হলো একটি উচ্চপর্যায়ের তার সংযুক্ত সেতু যা রাম্বলার খাল পার করে নাম ওয়ান কক ও শিং ই কে স্টোনকাটারস দ্বীপের সাথে সংযুক্ত করে। সেতুটি হলো পৃথিবীর ২য় দীর্ঘতম তার সংযুক্ত  সেতু ছিল যখন এটির নির্মান সম্পূর্ণ হয়েছিল।
জ্বীন (চলচ্চিত্র)
জ্বীন ২০২৩ সালের বাংলাদেশী মনস্তাত্ত্বিক রোমাঞ্চকর ভীতপ্রদ চলচ্চিত্র। জাজ মাল্টিমিডিয়ার প্রযোজনায় চলচ্চিত্রটি পরিচালনা করছেন নাদের চৌধুরী। বাস্তব ঘটনা অবলম্বনে এই ছবির গল্পের প্রেক্ষাপট নির্মিত হয়েছে। একজন নারীর উপর জ্বীন ভর করায় তার পরিবার, ভালবাসার মানুষ ও প্রতিবেশীদের মনস্তত্ত্বিক ভোগান্তীর গল্প চিত্রিত হয়েছে। আব্দুল্লাহ জহির বাবু র চিত্রনাট্য ও সংলাপ অনুযায়ী মুখ্য চরিত্রসমূহে অভিনয় করেছেন পূজা চেরি,আব্দুন নূর সজল, জিয়াউল রোশান, জান্নাতুন নূর মুন ও সহিদ উন নবী। ২০১৯ সালের আগস্ট হতে অক্টোবর পর্যন্ত চলচ্চিত্রটির মুখ্য চিত্রগ্রহণ করা হয়। চলচ্চিত্রটি ২০২৩ সালের ২২ এপ্রিল মুক্তি পায়।
গল্পের পটভূমি
মোনালিসার (পূজা চেরি) সাথে রাফসানের (সজল নূর) প্রেম। এই জুটি তাদের প্রেমকে বিয়ের পরিনতি দেয়। বিয়ের পর রাফসানের সামনেই মোনালিসার উপর জ্বীন ভর করে। মোনালিসার আচরণে পরিবর্তন ঘটে। নিজে মানসিক ভাবে কষ্ট পান। তার স্বামী ও প্রতিবেশীদের জীবনে তাকে নিয়ে ভোগান্তি শুরু হয়। মোনালিসাকে জ্বিনের আছর থেকে মুক্ত করতে এগিয়ে আসে জিয়াউল রোশান, জান্নাতুন নূর মুন ও সহিদ উন নবী।
কুশীলব
জ্বীন-এর মুখ্য চরিত্র সমূহ নিম্নরূপ-
এছাড়াও চলচ্চিত্রটির বিভিন্ন প্বার্শ চরিত্রে অভিনয় করেছেন সহিদ উন নবী, সুজাতা, রোকেয়া রফিক বেবি ও হিরা প্রমুখ।
কলাকুশলী
সাইফুল শাহীন জ্বীন-এর চিত্রগ্রহণ করেছেন। চিত্র সম্পাদনা করেছেন মোহাম্মদ কালাম। নৃত্য নির্দেশনা দিয়েছেন জয়েশ প্রধান।
কাহিনি ও চিত্রনাট্য
১৬ জানুয়ারি, ২০১৯ তারিখে পূজাকে কেন্দ্রীয় চরিত্রে রেখে জ্বীন চলচ্চিত্র নির্মাণের ঘোষণা দেয় জাজ মাল্টিমিডিয়া একইদিনে প্রযোজক ও শিল্পী সমন্বয়ক আব্দুল আজিজ এই ছায়াছবির পরিচালক হিসেবে নাদের চৌধুরী, চিত্রনাট্যকার হিসেবে আব্দুল্লাহ জহির বাবু ও গল্পকার হিসেবে নিজের নাম জানান। আব্দুল আজিজ এই চলচ্চিত্রের গল্প একটি বাস্তব ঘটনা হতে গ্রহণ করেছেন।
অভিনয় শিল্পী নির্বাচন
জাজ মাল্টিমিডিয়া এই চলচ্চিত্রের মুখ্য চরিত্রে অভিনয়ের জন্য প্রথমে পূজা চেরি, সিয়াম আহমেদ, ইয়াশ রোহান ও পিয়া বিপাশা কে নেয়ার পরিকল্পনা করে। চিত্রনাট্য পছন্দ না হওয়ার কারণ দেখিয়ে পিয়া বিপাশা চিত্রগ্রহণে যোগ দেননি। পরবর্তীতে সিয়ামের বদলে সজল, ইয়াসের বদলে রোশান ও পিয়া বিপাশার স্থলে জান্নাতুন নূর মুনকে নেয়া হয়।
চিত্রগ্রহণ
২৬ আগস্ট, ২০১৯ হতে চলচ্চিত্রটির মুখ্য চিত্রগ্রহণ শুরু হয়। অধিকাংশ দৃশ্য আমিন বাজার রের মধুমিতা মডেল টাউন,টাঙ্গাইল, মানিকগঞ্জের জমিদার বাড়ী, বাংলাদেশ চলচ্চিত্র উন্নয়ন কর্পোরেশনের অভ্যন্তরে ধারণ করা হয়। ছবির সমাপনী ১৯ মিনিটের দৃশ্য ধারণ করতে ৪০ ঘণ্টা সময় লাগে। নাদের চৌধুরী সমাপনী দৃশ্যের বেশীর ভাগ অংশ এক 'টেক'-এ ধারণ করেন। ২০ অক্টোবর, ২০১৯ পর্যন্ত মুখ্য চিত্রগ্রহণ করা হয়।   গানগুলির মধ্যে 'ঢঙ্গি ছেলে' শিরোনামের গানটির চিত্রায়ন ব্যাংককে করা হয়।
সম্পাদনা
৫-২৭ ডিসেম্বর ২০১৯-এর মধ্যে ডাবিং এর কাজ সম্পন্ন হয়; ডাবিং পরবর্তী সময়ে চলচ্চিত্রটির সমাপনী দৃশ্য 'সিজিআই' ও 'ভিএফএক্স'-এর কাজ করা হয়। শেষ ১৯ মিনিট দৃশ্যের সিজিআই ও ভিএফএক্স-এর কাজ ভারতের কলকাতা, মুম্বইয়ের রেডচিলিজ এন্টারটেইনমেন্ট ও যুক্তরাষ্ট্রে করা হয়।
সঙ্গীত
জ্বীন-এ তিনটি গান রয়েছে। গানগুলির সঙ্গীতায়োজন করেছেন জাভেদ আহমেদ কিসলু। এর মধ্যে চলচ্চিত্রটির শিরোনাম সঙ্গীতের গীত লিখেছেন গাজী মাজহারুল আনোয়ার ও কণ্ঠ দিয়েছেন কিশোর দাস ও দিথি আনোয়ার
অবমুক্তি
জ্বীন-এর সকল গান ছায়াচিত্রটির প্রযোজনা প্রতিষ্ঠান জাজ মাল্টিমিডিয়া'র আনুষ্ঠানিক ইউটিউব চ্যানেলে প্রকাশ করা হয় -
প্রচারণা
১৬ জানুয়ারি ২০১৯ তারিখে চলচ্চিত্রটির নির্মাণ ঘোষণার দিন হতেই আনুষ্ঠানিক প্রচারণা শুরু করে। প্রচারণার অংশ হিসেবে ছবির মুখ্য শিল্পীদের নিয়ে পাঁচটি পোস্টার প্রকাশ হয়। জাজ মাল্টিমিডিয়া সামাজিক মাধ্যমে পোস্টার নিয়ে ভক্তদের মাঝে কুইজের আয়োজন করে। ৩১ অক্টোবর, ২০১৯ তারিখে চলচ্চিত্রটির ৬ সেকেন্ডের 'মোশন পোস্টার' প্রকাশ হয়।    'মোশন পোস্টার'টি দর্শক মহলে প্রশংসা পায়। পোস্টার প্রকাশের পাশাপাশি চলচ্চিত্রটির শিরোনাম সঙ্গীত প্রকাশ করা হয়। ১০ ফেব্রুয়ারি, ২০২০ -এ চলচ্চিত্রটির আনুষ্ঠানিক ট্রেইলার ও মুক্তির তারিখ প্রকাশ করা হয়।
এছাড়া দর্শককে আকর্ষণ করতে জ্বীন এর প্রযোজনা প্রতিষ্ঠান জাজ মাল্টিমিডিয়া থেকে একটি চ্যালেঞ্জের ঘোষণা দেয়া হয় যে, ‘জ্বীন সিনেমা একা দেখতে পারলেই এক লাখ টাকা পুরস্কার'।
প্রেক্ষাগৃহে মুক্তি
জাজ মাল্টিমিডিয়া চলচ্চিত্রটি ২০১৯ হতে বেশ কয়েকবার মুক্তি দেওয়ায় পরিকল্পনা করে। প্রথমত ২০১৯ সালের বিজয় দিবসে, পরবর্তীতে ২০২০ সালের ভালবাসা দিবসে এবং সর্বশেষ ১৩ মার্চ, ২০২০ নির্ধারণ করা হয়।  'ভিএফএক্স' সম্পাদনা শেষ না হওয়ায় চলচ্চিত্রটির মুক্তি আরেক দফা পিছিয়ে যায়।  চলচ্চিত্রটি শেষ পর্যন্ত ২০২৩ সালের ২২ এপ্রিল ঈদ-উল-ফিতরের দিনে ১৫ টি সিনেমা হলে মুক্তি পায়।
মহিলা হকি বিশ্বকাপ
মহিলা হকি বিশ্বকাপ হচ্ছে মহিলাদের সর্বোচ্চ মানের আন্তর্জাতিক ফিল্ড হকি প্রতিযোগিতা। ১৯৭৪ সালে এটি শুরু হয়। নেদারল্যান্ডস ৮ বার জিতে সবচেয়ে সফল দল। প্রতিযোগিতাটি আন্তর্জাতিক হকি ফেডারেশন কর্তৃক পরিচালিত হয়। ১৯৮২-তে এই সংস্থা ও আন্তর্জাতিক মহিলা হকি ফেডারেশন অ্যাসোসিয়েশন (আই এফ ডব্লিউ এইচ এ) একসাথে জুড়ে যায় ও ১৯৮৬ থেকে চার বছর অন্তর নিয়মিত অনুষ্ঠিত হয়েছে।
সুমন দেবী থৌদাম
সুমন দেবী থৌদাম হলেন মণিপুর রাজ্যের ইম্ফলের একজন ভারতীয় ফিল্ড হকি খেলোয়াড়। তিনি আন্তর্জাতিকভাবে ভারতের প্রতিনিধিত্ব করেছেন এবং একজন ডিফেন্ডারের ভূমিকা পালন করেন। তিনি ২০১৮ সালের জুলাই পর্যন্ত ১১টি আন্তর্জাতিক ম্যাচ খেলেছেন।
প্রাথমিক জীবন
সুমন দেবী থৌদাম মণিপুর রাজ্যের ইম্ফলের সিংজামেই মনখাংলাম্বির বাসিন্দা। তিনি ১৯৯৮ সালে জন্মগ্রহণ করেছিলেন। তিনি থৌদাম আনন্দের বড় মেয়ে। তিনি অল্প বয়সেই তাঁর হকি খেলোয়াড় জীবন শুরু করেছিলেন, ২০১১ সালে দিল্লি এবং অমৃতসরে আন্তঃস্কুল টুর্নামেন্টে অংশগ্রহণ করেন। এর পাশাপাশি তিনি ২০১১ সালে পাটনায় সাব জুনিয়র ন্যাশনাল এবং ২০১২ ও ২০১৩ সালে জওহরলাল নেহরু টুর্নামেন্টের মতো বড় রাজ্য টুর্নামেন্টে অংশগ্রহণ করেন। জওহরলাল নেহরু টুর্নামেন্টে দুবারই তাঁর দল রানার আপ হয়েছিল।
তিনি পরের কয়েক বছর জুনিয়র টুর্নামেন্টে তাঁর রাজ্যের প্রতিনিধিত্ব করেছেন। তিনি ২০১৪ সালে পুনেতে সাব জুনিয়র ন্যাশনাল (বিজয়ী), ভোপালে ২০১৩ সালে সাব জুনিয়র ন্যাশনাল (রানার আপ), ২০১৪ সালে মাইসোরে জুনিয়র ন্যাশনাল (রানার আপ), ২০১৩ সালে রাঁচিতে জুনিয়র ন্যাশনাল (রানার আপ) এবং মুম্বাইতে সাব জুনিয়র জোনাল-এ অংশগ্রহণ করেন।
কর্মজীবন
জাতীয় টুর্নামেন্ট থেকে, আন্তর্জাতিকভাবে সুমন নিজের দেশের প্রতিনিধিত্ব করেছিলেন। ২০১৪ সালের ১১ এবং ১২ই আগস্ট নেদারল্যান্ডসে অনুষ্ঠিত বিশ্ব যুব হকি টুর্নামেন্ট (অনূর্ধ্ব- ১৮), যেটিতে ভারতীয় দল জিতেছিল, তিনি সেই যুব হকি দলের একজন খেলোয়াড় ছিলেন। এই বিজয়ী দলের অংশ হবার জন্য, তাঁকে তাঁর পুরোনো প্রশিক্ষণ ইনস্টিটিউট, সাউথ ইস্ট ইয়ুথ সংগঠন দ্বারা সম্মানিত করা হয়েছিল। তিনি ২০১৭ সালের এশিয়া কাপেও অংশগ্রহণ করেছিলেন। সেখানে তাঁর অবদানের কারণে ভারত একটি শক্তিশালী রক্ষণ তৈরি করতে পেরেছিল। ৬টি ম্যাচের টুর্নামেন্টে এই দল মাত্র ৫টি গোল খেয়েছিল এবং শেষ পর্যন্ত টুর্নামেন্ট জিতে তারা মহাদেশীয় চ্যাম্পিয়ন হয়। এই টুর্নামেন্টের ফলের কারণে তারা হকি বিশ্বকাপে খেলার যোগ্যতা অর্জন করেছিল।
২০১৮ সালে, লন্ডনে হকি বিশ্বকাপের আগে, ভারতীয় মহিলা হকি দল স্পেন সফরে গিয়েছিল। সেখানে তারা ২০১৮ সালের ১২ই জুন থেকে স্পেনীয় জাতীয় দলের বিরুদ্ধে পাঁচটি ম্যাচ খেলেছিল। সুমন স্পেন সফরের ২০-সদস্যের দলের একটি অংশ ছিলেন। এই দলটি ৫ ম্যাচের সিরিজে আয়োজক স্প্যানীয় দলকে ৪ - ১ ব্যবধানে পরাজিত করেছিল।  তবে বিশ্বকাপের চূড়ান্ত দলে তাঁকে নির্বাচিত করা হয়নি।
ভারতের সেতুসমূহের তালিকা
পশ্চিমবঙ্গ
300px|বিদ্যাসাগর সেতু
thumb|250px| জুবিলি সেতু
অসম
thumb|সন্ধ্যার সময়ে শরাইঘাট সেতু
ইলসা, দ্য টাইগ্রেস অব সাইবেরিয়া
ইলসা, দ্য টাইগ্রেস অব সাইবেরিয়া হল একটি যৌন নিপীড়নধর্মী চলচ্চিত্র যা "মেন ইন জেল" চলচ্চিত শৈলীতে ১৯৭৭ সালে কানাডায় নির্মিত হয়েছিল। এটি ইলসা, শি উল্ফ অব দি এসএস -এর তৃতীয় সিক্যুয়েল।
বাংলার মাটি বাংলার জল
বাংলার মাটি বাংলার জল রবীন্দ্রনাথ ঠাকুরের লেখা একটি বাংলা দেশাত্মবোধক গান। এটি ১৯০৫ সালে রচিত হয়েছিল। এটি বাংলায় "বঙ্গভঙ্গ প্রতিরোধ আন্দোলন"কে সমর্থন করে লেখা হয়েছিল।   বঙ্গভঙ্গের (১৯০৫) প্রতিবাদ করে হিন্দু ও মুসলিম বাঙালিদের পুনর্মিলন করতে ১৯০৫ সালের ১৬ অক্টোবর রবীন্দ্রনাথ ঠাকুর "রাখী বন্ধন উৎসব" শুরু করেছিলেন এবং সেই দিন এই গানটি ছিল আন্দোলনের মূলমন্ত্র।    গানটির স্বরলিপি দিয়েছেন ইন্দিরা দেবী চৌধুরানী।
গানের কথা
বাংলার মাটি, বাংলার জল, বাংলার বায়ু, বাংলার ফল পুণ্য হউক পুণ্য হউক পুণ্য হউক হে ভগবান।
বাংলার ঘর, বাংলার হাট, বাংলার বন, বাংলার মাঠ পূর্ণ হউক পূর্ণ হউক পূর্ণ হউক হে ভগবান।
বাঙালির পণ, বাঙালির আশা, বাঙালির কাজ, বাঙালির ভাষা সত্য হউক সত্য হউক সত্য হউক, হে ভগবান।
ফুলকুমার নদী
ফুলকুমার নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের কুড়িগ্রাম জেলার একটি নদী। নদীটির দৈর্ঘ্য ৩৮ কিলোমিটার, গড় প্রস্থ ৫৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফুলকুমার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৫।
দর্শনা থানা
দর্শনা থানা বাংলাদেশের চুয়াডাঙ্গা জেলার একটি থানা। ২০১৯ সালের ২১ অক্টোবর দর্শনা থানা হিসেবে ঘোষণা দেওয়া হয়। ২০২০ সালের ২৯ ফেব্রুয়ারিতে দর্শনা থানার আনুষ্ঠানিক উদ্বোধন করেন স্বরাষ্ট্রমন্ত্রী আসাদুজ্জামান খাঁন কামাল । দর্শনা থানার প্রথম অফিসার ইনচার্জ (ওসি) হিসেবে যোগদান করেন পুলিশ পরিদর্শক মাহবুব রহমান।
প্রতিষ্ঠাকাল
২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) চুয়াডাঙ্গা সদর থানা এবং দামুড়হুদা থানাকে বিভক্ত করে দর্শনা থানা নামে নতুন থানা গঠন করার প্রস্তাব অনুমোদন দেয়।
প্রশাসনিক এলাকাসমূহ
দামুড়হুদা উপজেলার ১টি পৌরসভা ও ২টি ইউনিয়ন এবং চুয়াডাঙ্গা সদর উপজেলার ৪টি ইউনিয়নের প্রশাসনিক কার্যক্রম দর্শনা থানার অধীন।
বড়াল লোয়ার নদী
বড়াল লোয়ার নদী বাংলাদেশের উত্তর-পশ্চিমাঞ্চলের পাবনা জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বড়াল লোয়ার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭৮।
অ্যাকালিপট্রিস লিমোনিয়াস্ট্রি
অ্যাকালিপট্রিস লিমোনিয়াস্ট্রি হল নেপটিকুলিডি পরিবারের একটি মথ। এটি শুধুমাত্র আলজেরিয়া ও তিউনিসিয়ার সাহারার উত্তর সীমান্তে পাওয়া যায়।
ডানার বিস্তার ৫.৫-৬.৬ মিমি
এর অপরিনিত পর্যায়গুলি অজানা। প্রজাতিটি ১৯০৪ সালে লিমোনিয়াস্ট্রাম গুয়োনিয়ানুম-এর ঝোপ থেকে সংগ্রহ করা হয়েছিল।
গুলবাহার হাতুন (দ্বিতীয় বায়েজীদের স্ত্রী)
গুলবাহার হাতুন (کل بهار خاتون; c. ১৪৫৩ – c.  ১৫০৫, আয়শে হাতুন নামেও পরিচিত ) উসমানীয় সাম্রাজ্যের সুলতান দ্বিতীয় বায়েজীদের স্ত্রী এবং সুলতান প্রথম সেলিমের মা এবং সুলতান প্রথম সুলাইমানের দাদী ছিলেন।
নাম
জেনাবী হিস্টোরি নামক অতিপ্রাচীন তথ্যসূত্রগুলোর মধ্যে একটি তাকে আয়শে হাতুন নামে অভিহিত করেছে। সিসিল-ই ওসমানী অনুযায়ী তার নাম গুলবাহার হাতুন, অন্যদিকে এন্ডারসনও তাকে আয়শে হাতুন নামে অভিহিত করেছেন।
উৎপত্তি
গুলবাহার হাতুন এবং আয়শে হাতুন মোটেও আলাদা নারী ছিলেন না। গুলবাহার হাতুনের বংশোদ্ভভের তত্ত্ব তাকে আয়শে হাতুন থেকে আলাদা হিসেবে চিহ্নিত করে যেহেতু ঊভয়েরই আয়শে নামক অনুরূপ বংশীয় প্রথম নাম ছিল এবং যাদের বিয়েও একই বছর সম্পন্ন হয়েছিল। তার উৎপত্তি সম্পর্কে যেসব তত্ত্ব রয়েছে সেগুলো হল:
উপর্যুক্ত উৎসটি সুলতান দ্বিতীয় মেহমেদের স্ত্রী, সুলতান দ্বিতীয় বায়েজীদের মা এবং সুলতান প্রথম সেলিমের দাদী এমিনে গুলবাহার হাতুন এর বংশোদ্ভবের ক্ষেত্রেও বর্ণিত হয়েছিল। নিম্নে বর্ণিত উৎসটি গুলবাহার খাতুনের বংশোদ্ভব সম্পর্কে সর্বজন গৃহীত উৎস।
তবে, গ্রীক ইতিহাসবিদ কনস্ট্যান্টাইন প্যাপাররিগোপোউলোস এর মতে, গুলবাহার হাতুন ছিলেন মারিয়া নামক একজন পন্টিক গ্রিক বংশোদ্ভূত যিনি মাছকা জেলার লিভেরা গ্রামের একজন ধর্মযাজকের কন্যা।
জীবন
সুলতান বায়েজিদ তাকে ১৪৬৯ সালে আমাসিয়া-তে বিয়ে করেন। যখন গুলবাহার ১৪৭০ সালে শাহজাদা সেলিমের জন্ম দেন বায়েজিদ তখনো একজন শাহজাদা এবং আমাসিয়া সানজাক-এর প্রশাসক ছিলেন। ১৪৮১ সালে যখন  সুলতান দ্বিতীয় মেহমেদ মৃত্যুবরণ করেন তখন বায়েজীদ  সিংহাসনে আরোহণের জন্য  তার পরিবারসহ উসমানীয় সাম্রাজ্যের রাজধানী  কনস্টান্টিনোপল চলে যান।
তুর্কি ঐতিহ্য অনুসারে, সকল শাহজাদাকেই প্রশিক্ষণের অংশ হিসাবে প্রাদেশিক প্রশাসক (সানজাক-বে) হিসেবে নিয়োগ দেয়া হয়। শাহজাদাদের মায়েরা প্রাদেশিক পদে তাদের ছেলেদের যথাযথ কার্যক্রমের জন্য দায়বদ্ধ ছিলেন। ১৪৯৫ সেলিমকে তেমন সানজাক বে হিসেবে ট্রাবজন সানজাক এবং পরবর্তীতে ১৫১১ সালে সামান্দিরাতে পাঠানো হয় এবং গুলবাহার তার সঙ্গে যান। যাইহোক, তার জীবদ্দশায় তিনি ভালিদে হাতুন হওয়ার সুযোগ পাননি কারণ তিনি তার পুত্র প্রথম সেলিমের সিংহাসনে আরোহণের পূর্বেই ১৫০৫ সালে মৃত্যুবরণ করেন। ট্রাবজনের গুলবাহার হাতুন মসজিদে তার সমাধিসৌধ অবস্থিত। সেলিমের মায়ের প্রতি সম্মান জ্ঞাপন করে এটি ১৫১৪ সালে স্থাপন করা হয় এবং ১৮৮৫ সালে এর সংস্কার করা হয়।
২০২১ উয়েফা সুপার কাপ
২০২১ উয়েফা সুপার কাপ হচ্ছে উয়েফা দ্বারা আয়োজিত উয়েফা সুপার কাপের ৪৬তম সংস্করণ, যেটি একটি বার্ষিক ফুটবল ম্যাচ এবং এই ম্যাচে দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের চ্যাম্পিয়নগণ প্রতিদ্বন্দ্বিতা করেছে। ম্যাচটিতে ইংলিশ ক্লাব চেলসি, ২০২০–২১ উয়েফা চ্যাম্পিয়নস লীগের বিজয়ী এবং ২০২০–২১ উয়েফা ইউরোপা লীগের বিজয়ী স্প্যানিশ ক্লাব ভিলারিয়াল উপস্থিত ছিল। এটি ১১ আগস্ট ২০২১ তারিখে উত্তর আয়ারল্যান্ডের বেলফাস্টের উইন্ডসর পার্কে খেলা হয়েছিল। চেলসি তাদের দ্বিতীয় উয়েফা সুপার কাপ শিরোপা জয়ের জন্য অতিরিক্ত সময়ের পরে ১-১ গোলে ড্র করার পর পেনাল্টিতে ম্যাচটি ৬-৫ জিতেছিল।
আয়োজক নির্বাচন
২০২১ সালের উয়েফা চ্যাম্পিয়নস লীগ, উয়েফা ইউরোপা লীগ, উয়েফা সুপার কাপ এবং উয়েফা নারী চ্যাম্পিয়নস লীগের মাঠ বাছাই করার জন্য উয়েফা কর্তৃক ২০১৮ সালের ২৮শে সেপ্টেম্বর তারিখে একটি উন্মুক্ত নিলাম প্রক্রিয়া শুরু করা হয়েছিল। আগ্রহ প্রকাশের জন্য অ্যাসোসিয়েশনগুলো ২০১৮ সালের ২৬শে অক্টোবর পর্যন্ত সময় পেয়েছিল এবং ২০১৯ সালের ১৫ই ফেব্রুয়ারি তারিখের মধ্যে নিলামের সকল কাগজপত্র জমা দিতে হয়েছিল।
২০১৯ সালের ২৪শে সেপ্টেম্বর তারিখে, স্লোভেনিয়ার রাজধানী লিউব্লিয়ানায় আয়োজিত উয়েফার নির্বাহী কমিটির এক সভায় উইন্ডসর পার্ক এই ম্যাচ আয়োজনের জন্য নির্বাচিত হয়েছিল।
বিস্তারিত
চ্যাম্পিয়নস লীগ বিজয়ী দলকে প্রশাসনিক কাজের জন্য "স্বাগতিক" দল হিসেবে নির্দেশ করা হয়েছে।
অ্যান্ড্রু জোন্স (ক্রিকেটার)
খেলোয়াড়ী জীবন
১৬ এপ্রিল, ১৯৮৭ তারিখে সাতাশ বছর বয়সে নিউজিল্যান্ডের পক্ষে তার টেস্ট অভিষেক ঘটে। সচরাচর তিন নম্বর ব্যাটসম্যান হলেও মাঝে-মধ্যেই টেস্ট ইনিংসে চার নম্বরে মাঠে নামতেন। তার খেলা ৩৯ টেস্টের মধ্যে নিউজিল্যান্ড মাত্র ছয়টি টেস্টে জয়লাভে সক্ষম হয়। তার ব্যাটিংয়ের ধরন শর্ট ডেলিভারি বেশ কার্যকর ছিল।
ক্রিজে টিকে গেলে তাকে আউট করা বেশ দুঃসাধ্য ছিল। তার সাতটি সেঞ্চুরির মধ্যে পাঁচটিই ১৪০ বা ততোধিক রানের। উপমহাদেশের দল ভারতের বিপক্ষে ৫০.১৩ গড়ে ৪০১ ও শ্রীলঙ্কার বিপক্ষে ৬২.৫০ গড়ে ৬২৫ রান করেছেন। ১৯৯১ সালে ওয়েলিংটনে শ্রীলঙ্কার বিপক্ষে নিজস্ব সর্বোচ্চ ১৮৬ রান করেন। তন্মধ্যে, মার্টিন ক্রোকে সাথে নিয়ে ৪৬৭ রানের জুটি গড়েন যা টেস্ট ক্রিকেটের ইতিহাসে যে-কোন দলের বিপক্ষে যে-কোন জুটিতে টেস্ট রেকর্ড হিসেবে স্বীকৃত ছিল ও ২০০৯ সাল পর্যন্ত তৃতীয় সর্বোচ্চ রানের জুটি। এ ইনিংসের পর পরবর্তী দুই টেস্টেও ১২২ ও অপরাজিত ১০০* রান সংগ্রহ করেন। এরফলে একমাত্র নিউজিল্যান্ডীয় হিসেবে ধারাবাহিকভাবে তিনটি শতক হাঁকান।
৮৭টি একদিনের আন্তর্জাতিকে ৩৫.৬৯ গড় রানের অধিকারী জোন্স সেঞ্চুরি করতে সক্ষমতা দেখাননি। তার সর্বোচ্চ ৯৩ রান আসে শারজায়, বাংলাদেশের বিপক্ষে।
ত্রিমোহনী রেলওয়ে স্টেশন
ত্রিমোহনী জংশন রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
ইতিহাস
ত্রিমোহনী রেলওয়ে স্টেশন থেকেই ব্রহ্মপুত্র নদের বালাসী ফেরিঘাট এবং বোনারপাড়া-সান্তাহার সেকশনে ট্রেন চলাচল করত। বালাসী-বাহাদুরাবাদঘাট ফেরি পারাপারের মাধ্যমেই দেওয়ানগঞ্জ-জামালপুর-ময়মনসিংহ হয়ে রাজধানী ঢাকার সঙ্গে ছিল উত্তরাঞ্চলের ৮ জেলার ট্রেন যোগাযোগ। যমুনায় বঙ্গবন্ধু সেতু দিয়ে রেল ও সড়ক যোগাযোগ চালু হওয়ার পর কর্তৃপক্ষ এই রুটের রেলফেরি চলাচল বন্ধ করে দেয়। এতে বন্ধ হয়ে যায় ত্রিমোহিনী-বালাসীঘাট রুটে রেল চলাচল।
পরিষেবা
ত্রিমোহনী রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
ত্রিমোহনী-বালাসি ঘাট লাইন
বৃটিশ সরকার ১৯৩৮ সালে ঢাকার সাথে দেশের উত্তরাঞ্চলের রেল যোগাযোগ বৃদ্ধির লক্ষে গাইবান্ধা জেলার ফুলছড়ি উপজেলায় তিস্তামুখ ঘাট ও জামালপুর জেলার দেওয়ানগঞ্জের বাহাদুরাবাদ ঘাটে যমুনা নদীতে রেলফেরি সার্ভিস চালু করে। ১৯৯০ সালের পর যমুনা নদীর নাব্যতা সংকটের কারণে ফেরী সার্ভিসটি তিস্তামুখ ঘাট থেকে বালাসীঘাটে স্থানান্তর করা হয়। ২০০১ সালে যমুনা সেতু চালুর পর যমুনা নদীর ভাঙ্গন ও নাব্যতা হ্রাসের অজুহাতে গাইবান্ধার বালাসি ঘাট বন্ধ করে দেওয়া হয়। তখন থেকে ত্রিমোহনী জংশন থেকে বালাসি ঘাট পর্যন্ত লাইনটি অব্যবহৃত অবস্থায় আছে।
ইসমাঈল ইব্রাহিম
ইসমাইল ইব্রাহিম (৪ আগস্ট ১৯৩২ – ১৫ জুন ২০২০) একজন পাকিস্তানি ক্রিকেটার ছিলেন। ১৯৫৪-৫৫ মৌসুম থেকে ১৯৫৭-৫৮ মৌসুম পর্যন্ত করাচির হয়ে প্রতিনিধিত্ব করেন। সমগ্র খেলোয়াড়ী জীবনে প্রথম-শ্রেণীর ৮টি খেলায় অংশগ্রহণ করেন।
তথ্যসূত্র
<references group="" responsive="1">
আইসিসি বিশ্ব টুয়েন্টি২০ ট্রফি
thumb|150px|right|টুয়েন্টি২০ বিশ্বকাপ ট্রফি আইসিসি বিশ্ব টুয়েন্টি২০ ট্রফি আন্তর্জাতিক ক্রিকেট কাউন্সিল পরিচালিত আইসিসি বিশ্ব টুয়েন্টি২০ প্রতিযোগিতার চূড়ান্ত খেলায় বিজয়ী দলকে প্রদান করা হয় ও এটি প্রতিযোগিতার মূল পুরস্কারের নাম। পুরুষদের আইসিসি বিশ্ব টুয়েন্টি২০ ট্রফির বৈশিষ্ট্য নিম্নরূপ:-
চিত্র লিখন পদ্ধতি
right|260px|thumb|গ্রিক-রোমান সময়কালে হায়ারোগ্লিফিকের নমুনা চিত্র লিখন পদ্ধতি বা হায়ারোগ্লিফ (গ্রিক: ἱερογλύφος, হায়ারোগ্লিফোস, "পবিত্র লিপি") অথবা হায়ারোগ্লিফিক্স ( = τὰ ἱερογλυφικά [γράμματα]) দ্বারা বোঝাতে পারে:
বাঁদনা পরব
বাঁদনা পরব বা বাঁধনা পরব ভারতের ঝাড়খণ্ড রাজ্য এবং পশ্চিমবঙ্গ রাজ্যের পুরুলিয়া জেলা, ঝাড়গ্রাম জেলা, বাঁকুড়া জেলা, পশ্চিম মেদিনীপুর জেলা এর কুড়মি, গোয়ালা, রাজোয়ার, সাঁওতাল, নাপিত, কুইরি, কুমহার, ভূমিজ, লোধা, মুন্ডা প্রভৃতি জাতির কৃষিভিত্তিক উৎসব। প্রতি বছর কার্তিক মাসের অমাবস্যার রাত্রে অনুষ্ঠিত কালীপূজার পরদিন বাঁদনা পরব পালিত হয়ে থাকে। এই উৎসবে যে গান গাওয়া হয়, তাকে অহিরা গান বলা হয়।
গঠপূজা
অমাবস্যার দিন গোয়ালের সবচেয়ে বৃদ্ধ গরু বা মোষের শিংয়ে কড়চার তেল মাখিয়ে গোয়ালের অন্য গরুদের শিংয়ে তেল মাখানো হয়। বিকেলবেলায় গ্রামের মোড়ে গরুগুলিকে একত্র করা হয়। মাঠের ভেতরে চালের গুঁড়ো দিয়ে ঘর কেটে ছাঁদনদড়ি ও বাঁধনদড়ির পূজা করা হয়ে থাকে। এই পূজাকে গঠপূজা বলা হয়। পূজা শেষ হলে চোকপুরা বা আলপনা এঁকে তার ভেতরে ডিম রেখে দেওয়া হয়। এরপর ঢাক, ঢোল প্রভৃতি বাদ্যযন্ত্র বাজানো হলে গরুগুলি ছুটোছুটি শুরু করে দেয়। কোন গরু সেই ডিম মাড়িয়ে দেয় সেই দিকে লক্ষ্য রাখা হয় এবং সেই গরুর মাথায় তেল, সিঁদুর ও ধানের শীষ দিয়ে সাজানো হয়।
কাঁচিজিয়ারি
অমাবস্যার সন্ধ্যাবলায় বাড়ির বিভিন্ন অংশ, তুলসীতলা, কুয়ো তলা প্রভৃতি স্থানের জানালায় কাঁঠাল বা শাল গাছের পাতায় চালের গুঁড়োর ভেতরে সলতে দিয়ে প্রদীপ জ্বালানো হয়। এই রীতিকে কাঁচিজিয়ারি বলা হয়ে থাকে।
গরইআ গঁসাই পূজা
অমাবস্যার পরের দিন লাঙল, জোয়াল, মই প্রভৃতি চাষের যন্ত্রপাতি পরিষ্কার করা হয়। গৃহকর্তা জমি থেকে এক আঁটি ধান কেটে এনে ধানের শীষ দিয়ে অলঙ্কার তৈরী করে গরু বা মোষের শিংয়ে পরিয়ে দেওয়া হয়। চাষের যন্ত্রপাতিগুলিকে পূজার পরে ঘরের ছাদে রেখে আসা হয়। এগুলিকে মাঘ মাসের প্রথম দিনে হারপুহ্নার দিনে নামিয়ে আনা হয়।
গরুখুঁটা
ভাইফোঁটার দিনে গরুখুঁটা বা কাড়াখুঁটা বা বুঢ়ীবাঁদনা নামক বর্ণাঢ্য অনুষ্ঠান সম্পন্ন হয়। এই অনুষ্ঠানে কিছু গরু বা মোষকে নির্বাচন করে তাদের গায়ে লাল ছোপ এবং কপাল ও শিংয়ে তেল ও সিঁদুর লাগিয়ে গলায় মালা, ঘণ্টা ও ঘুঙুর বেঁধে তাদের খুঁটিতে বেঁধে রাখা হয়। এরপর গরুর সামনে চামড়া রেখে চারদিক থেকে বিভিন্ন বাদ্যযন্ত্র বাজিয়ে গরুগুলিকে উত্তেজিত করলে সেগুলি চামড়াগুলিকে গুতো দিতে দিতে ক্লান্ত হয়ে পড়ে। সেই সঙ্গে চলে অহিরা গান ও নাচ।
ইওশিকি নারাহারা
ইওশিকি নারাহারা (楢原 慶輝, Yoshiki Narahara; জন্ম: ৭ এপ্রিল ২০০৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।
২০১৯ সালে, নারাহারা জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ইওশিকি নারাহারা ২০০৪ সালের ৭ই এপ্রিল তারিখে জাপানের ফুকুওকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নারাহারা জাপান অনূর্ধ্ব-১৫, জাপান অনূর্ধ্ব-১৬ এবং জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন।
যুব অলিম্পিক গেমস
যুব অলিম্পিক গেমস একটি আন্তর্জাতিক ক্রীড়াযজ্ঞ, ২০১০ সালের ১৪ থেকে ২৬ অক্টোবর এর প্রথম আসর অনুষ্ঠিত হয়েছিল সিঙ্গাপুরে। অলিম্পিক গেমসের আদলে প্রত্যেক চার বছর পর পর এর গ্রীষ্মকালীন ও শীতকালীন আসর অনুষ্ঠিত হয়। অলিম্পিক গেমসে অংশগ্রহণ করার কোন বয়সসীমা নির্ধারিত না থাকলেও যুব অলিম্পিকে অংশগ্রহণেচ্ছুদের বয়সসীমা ১৪ থেকে ১৮ বছরের মধ্যে হতে হবে। এই জাতীয় গেমস আয়োজন করার প্রথম ধারণা দেন অস্ট্রিয়ার জহান রোসেনজফ। ১৯৯৮ সালে ধারণা দেওয়ার পর তিনি এই যুব অলিম্পিকের আনুষ্ঠানিক প্রস্তাব করেন ২০০১ সালে যা আন্তর্জাতিক অলিম্পিক কমিটির ১১৯ তম কংগ্রেসে অনুমোদিত হয়।
২০১০ সালের ১৪-২৬ আগস্টে সিঙ্গাপুরে প্রথম গ্রীষ্মকালীন অলিম্পিক গেমস অনুষ্ঠিত হয়, অপরদিকে এর শীতকালীন আসর বসে দুই বছর পর অস্ট্রিয়ার ইন্সবার্কে। এই যুব অলিম্পিক গেমস অলিম্পিকের মূল আসরের চেয়ে স্বল্প পরিসরে অনুষ্ঠিত হয়। গ্রীষ্মকালীন আসর নয় দিনের জন্য অনুষ্ঠিত হয় যেখানে ৯৭০ জন ক্রীড়াবিদ ও ৫৮০ জন প্রতিনিধি অংশগ্রহণ করতে পারে অপরদিকে গ্রীষ্মকালীন আসর হয় ১২ দিনের জন্য যেখানে ৩৫০০ জন ক্রীড়াবিদ ও ৯৭০ জন প্রতিনিধি অংশগ্রহণ করতে পারে। মূল অলিম্পিকের ন্যায় এই অলিম্পিকেও বিভিন্য ধরনের ক্রীড়া প্রতিযোগিতা থাকে, এছাড়া এর স্থায়িত্ব কমানোর জন্য কিছু ইভেন্ট বাদ দেওয়া হয় ও কিছু খেলায় নারী ও পুরুষের সমন্বিত দল গঠন করা হয়।
ইতিহাস
thumb|left|আইওসির সাবেক প্রেসিডেন্ট জ্যাক রগ। যুব অলিম্পিকের এই ধারনাটা আসে ১৯৯৮ সালে অস্ট্রিয়ান শিল্প ব্যবস্থাপক জোহান রোসেনজফের মাথায়। শৈশবেই স্থূলকায় শরীর, খেলাধুলার প্রতি অনাগ্রহ এবং কিশোরদের মানসিক বৃদ্ধির উপর খেলাধুলার প্রভাবের কথা বিবেচনা করে এই ধরনের গেমের কথা তিনি কল্পনা করেন। এছাড়াও একাডেমিক ফফলতার জন্য আজকাল স্কুললগুলো শারীরিক শিক্ষা ও বাধ্যতামূলক খেলাধুলা শিক্ষা কমিয়ে দিচ্ছে যা অত্যন্ত হতাশাজনক। এসকল সমস্যা থেকে উত্তরণের জন্য ও খেলাধুলা ও শরীরচর্চায় শিশুকিশোরদের অংশগ্রহণ বাড়ানোর জন্য একটি গেমসের আয়োজন খুব প্রয়োজন হয়ে পরেছিল। তবে শুরুর দিকে আন্তর্জাতিক অলিম্পিক কমিটি শুধুমাত্র কিশোরদের জন্য একটি সম্পূর্ণ গেমসের আয়োজনের পক্ষপাতী ছিল না। আইওসির প্রতিনিধিরা কিশোরদের জন্য শুধুমাত্র একটি ক্রীড়া প্রতিযোগিতার বদলে একটি সাংস্কৃতিক ও শিক্ষণীয় পরিমণ্ডল বিনিময়ের একটি মাধ্যম গড়ে তুলতে চেয়েছিলেন। আইওসির সাবেক প্রেসিডেন্ট জ্যাক রগ ২০০৭ সালের ৬ জুলাই আইওসির ১১৯ তম কাউন্সিলে যুব অলিম্পিক গেমসের আনুষ্ঠানিক প্রস্তাব করেন। ক্রীড়া প্রতিযোগিতা ছাড়াও যুব অলিম্পিক গেমসের আরও কিছু উদ্দেশ্য আছে। তার মধ্যে অন্যতম হল কিশোর ও নবীন ক্রীড়াবিদদের জন্য একটি মিলনমেলার আয়োজন করা, তাদের মধ্যে সাংস্কৃতিক বিনিময় এবং যুবাদের মধ্য থেকে ভবিষ্যতের সম্ভাবনাময় ক্রীড়াবিদ খুঁজে বের করা।
স্বাগতিক দেশের যোগ্যতা
সাধারণত যুব অলিম্পিক গেমস অলিম্পিক গেমসের মত এত বৃহৎ পরিসরে অনুষ্ঠিত হয় না। এজন্য স্বাগতিক দেশের যেকোন উন্নত ছোট শহরে এই গেমস অনুস্থিত হতে পারে। সম্ভাব্য স্বাগতিক শহরকেএই গেমস আয়োজনের জন্য কোন নতুন স্থাপনা তৈরীর কোন বাধ্যবাধকতা না থাকলেও মিডিত্যা সেন্টার, প্রেস গ্যালারি, এম্পিথিয়েটার প্রশিক্ষণ ওয়ার্কশপ ও ক্রীড়াবিদদের থাকার জন্য ভিলেজ নির্মাণ করতে হয়। শাটলের মধ্যমে পরিবহন করায় ক্রীড়াবিদদের জন্য আলাদা করে কোন পরিবহন ব্যবস্থা নির্মাণ করার প্রয়োজন পরে না। আয়োজক হওয়ার ডাকে অংশগ্রহণের পূর্বশর্ত হল উদ্বোধনি ও সমাপনি অনুষ্ঠানের স্টেডিয়াম কমপক্ষে দশ হাজার দর্শক ধারণক্ষম হতে হবে। এছাড়াও গ্রীষ্মকালীন আসরের সাঁতার ও অন্যান্য একুয়াটিক প্রদর্শনির জন্য একুয়াটিক স্টেডিয়াম কমপক্ষে ২৫০০ দর্শক ধারণক্ষম হতে হবে।
অর্থায়ন
যুব অলিম্পিক আয়োজন করার জন্য গ্রীষ্মকালীন আসরে ৩০ মিলিয়ন মার্কিন ডলার ও শীতকালীন আসরে ১৫ থেকে ২০ মিলিয়ন মার্কিন ডলার ব্যয় হয়ে থাকে। এই খরচের মধ্যে নতুন অবকাঠামো নির্মাণের খরচ অন্তর্ভুক্ত নয় কারণ অল্প কিছু পরিবর্তন ছাড়া নতুন অবকাঠামো নির্মাণ বাধ্যতামূলক নয়। তার পরও আয়োজক দেশ যদি নতুন অবকাঠামো নির্মাণে আগ্রহী হয় তবে এর খরচ আয়োজক দেশকেই বহন করতে হয়। ক্রীড়াবিদ, ম্যাচ অফশিয়াল ও বিচারকদের আপ্যায়নের জন্য আইওসি স্বাগতিক দেশকে ১১ মিলিয়ন মার্কিন ডলার দেয়।
কাভকায সেন্টার
কাভকায সেন্টার (কেসি বা আক্ষরিক অর্থে ককেশাস কেন্দ্র; Kavkaz Center, Кавказ-центр) একটি বেসরকারী "নিরপেক্ষ, আন্তর্জাতিক ও ইসলামী চেতনা সম্পন্ন চেচেন সংস্থার ইন্টারনেট সংস্করণ"। এর লক্ষ্য হল চেচেন এর সাথে সম্পর্কিত ঘটনা রিপোর্ট করা এবং "আন্তর্জাতিক সংবাদ সংস্থাগুলিকে নিউজ লেটার, পটভূমি ও সহায়তা প্রদান করা যাতে ককেশাস এর উপর স্বাধীন সাংবাদিকতার কাজ সম্পভবপর হয়"।
বিগত কয়েক বছর ধরে রাশিয়ান কর্তৃপক্ষ ককেশাস আমিরশাহীর এই ওয়েবসাইটি বন্ধ করার চেষ্টা করেও সাফল্য অর্জন করতে পারেনি। ফিনল্যান্ডের মিডিয়া রিপোর্টে বলা হয়েছে যে সাইটির সার্ভার ফিনল্যান্ডে অবস্থিত এবং সুইডেন থেকে পরিচালনা করা হয়।
উদ্দেশ্য এবং গঠন
কাভকায কেন্দ্রটি ককেশীয় আমিরশাহী নেটওয়ার্কের সংবাদ পোর্টাল যার লক্ষ্য ককেশাসে একটি ইসলামী রাষ্ট্র প্রতিষ্ঠা করা। প্রতিষ্ঠানটি রাশিয়ায় নিষিদ্ধ, এবং হিসাবে মার্কিন যুক্তরাষ্ট্রের সন্ত্রাসী সংগঠনের তালিকাভুক্ত করা হয়। কাভকায কেন্দ্রটি মোভলাদি উদুগভ দ্বারা নিয়ন্ত্রিত হয় যিনি মৌলবাদী ইসলাম ধর্মের দক্ষ প্রচারক।
সুইডিশ ন্যাশনাল ডিফেন্স কলেজের ড. গ্রেগ সিমন্সের মতে "কাভকায কেন্দ্রের সব বিষয়বস্তুকে চরমপন্থী ও বিপজ্জনক শ্রেণীভুক্ত করা যায় না। যাইহোক, পরিষ্কারভাবে ওয়েবসাইটে প্রদর্শিত কিছু উপাদান চরমপন্থী ও সন্ত্রাসবাদী উপাদানের মধ্যে গণ্য হয়"।
বিতর্ক
সেপ্টেম্বর ২০০৪ এ একটি বিতর্কের শুরু হয় যখন রাশিয়ার চাপে লিথুয়ানিয়ান কর্তৃপক্ষ তাদের দেশে অবস্থিত কাভকায সেন্টারের ওয়েবসাইটি বন্ধ করে দেয় এই মর্মে যে চেচেন বিদ্রোহী কমান্ডার শামিল বাসাইয়েভ বেস্লান স্কুলের ঘটনার দায়ভার স্বীকার করে চিঠি পাঠায় ও তার সাথে কিছু চিত্র, যেগুলি ওয়েবসাইটিতে দেওয়া হয়েছে। পরবর্তীকালে ওয়েবসাইটি সুইডেনের ইন্টারনেট পরিষেবা প্রদানকারী (ISP) সংস্থা PRQ -এর সার্ভারে খোলা হয় এবং পরবর্তীতে এপ্রিল ২০০৮ এ এস্তোনিয়ায়, AS Starman এর দেওয়া ওয়েবসার্ভারে স্থানান্তর করা হয়।
নীলফামারী-৩
নীলফামারী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১৪নং আসন।
সীমানা
নীলফামারী-৩ আসনটি নীলফামারী জেলার জলঢাকা উপজেলা নিয়ে গঠিত।
ইতিহাস
নীলফামারী-৩ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল।
নির্বাচনী এলাকা গঠনের সময় এটি জলঢাকা উপজেলা ও কিশোরগঞ্জ উপজেলার তিনটি ইউনিয়ন পরিষদ (বড়ভিটা ও পুটিমারি ও রণচণ্ডি) নিয়ে গঠিত ছিল। কিন্তু ২০১৮ সাধারণ নির্বাচনে সীমানা পুনরায় নির্ধারিত করে।
নীল দত্ত
নীল দত্ত (ইংরেজিতেঃ Neel Dutt, একজন ভারতীয় বাংলার জনপ্রিয় সঙ্গীত পরিচালক। তিনি বাংলার জনপ্রিয় সঙ্গীত পরিচালক ও গায়ক অঞ্জন দত্ত এর ছেলে।
আহমেদ শফি
আহমেদ শফি একজন বাংলাদেশী শিক্ষাবিদ, পদার্থবিজ্ঞানী এবং অধ্যাপক। তিনি ঢাকা বিশ্ববিদ্যালয়ের পদার্থবিজ্ঞান বিভাগের চেয়ারম্যান এবং ২০১১ থেকে ২০১৫ সাল পর্যন্ত ইস্ট ওয়েস্ট বিশ্ববিদ্যালয়ের উপাচার্য হিসেবে দায়িত্ব পালন করেছেন।
প্রারম্ভিক জীবন ও শিক্ষা
আহমেদ শফি হলেন একুশে পদক জয়ী সাংবাদিক আবদুস সালামের একমাত্র পুত্র। তিনি সেন্ট গ্রেগরী স্কুল থেকে মাধ্যমিক ও নটর ডেম কলেজ থেকে উচ্চ মাধ্যমিক শিক্ষা সমাপ্ত করে ঢাকা বিশ্ববিদ্যালয়ে ভর্তি হন। সেখান থেকে তিনি পদার্থবিজ্ঞানে স্নাতক ডিগ্রি অর্জন করেন। এসময় তিনি পূর্ব পাকিস্তানে স্নাতক পর্যায়ের সেরা ছাত্র হিসেবে রাষ্ট্রপতির কাছ থেকে পুরস্কার গ্রহণ করেন। এরপর তিনি একই বিশ্ববিদ্যালয় থেকে স্নাতকোত্তর সম্পন্ন করেন এবং এবারও বিশ্ববিদ্যালয়ের শীর্ষ স্থান অধিকার করেন। ফলে পাকিস্তান সরকারের ওভারসিজ বৃত্তি নিয়ে তিনি উচ্চতর শিক্ষার জন্য যুক্তরাজ্যে যান। সেখানে ক্যামব্রিজ বিশ্ববিদ্যালয় থেকে তিনি পিএইচডি ডিগ্রি অর্জন করেন।
কর্ম জীবন
১৯৯৯ সালের ৪ নভেম্বর শফি ঢাকা বিশ্ববিদ্যালয়ের কম্পিউটার সেন্টারের পরিচালক নিযুক্ত হন। ২০০১ সালের ২৭ জুন কম্পিউটার সেন্টারকে ইনস্টিটিউট অব ইনফরমেশন টেকনোলজিতে উন্নীত করা হলে তিনি এর প্রথম পরিচালকের দায়িত্ব পান। ২০০২ সালের ২৪ জুলাই পর্যন্ত তিনি এ দায়িত্ব পালন করেন। এরপর ২০০২ থেকে ২০০৫ সাল পর্যন্ত তিনি ঢাকা বিশ্ববিদ্যালয়ের পদার্থবিজ্ঞান বিভাগের চেয়ারম্যান হিসেবে দায়িত্ব পালন করেন।
২০১১ সালে তৎকালীন রাষ্ট্রপতি জিল্লুর রহমান তাকে ইস্ট ওয়েস্ট বিশ্ববিদ্যালয়ের ৩য় উপাচার্য হিসেবে নিয়োগ দেন। ২০১৫ সাল পর্যন্ত তিনি এ দায়িত্ব পালন করেন। এরপর এম এম শহীদুল হাসান তার স্থলাভিষিক্ত হন।
ব্যক্তিগত জীবন
আহমেদ শফি সুলতানা রাজিয়া (বিবাহের পর সুলতানা শফি)-এর সাথে বিবাহ বন্ধনে আবদ্ধ হন। সুলতানা ঢাকা বিশ্ববিদ্যালয় থেকে স্নাতকোত্তর ও ক্যামব্রিজ থেকে পিএইচডি সম্পন্ন করে ঢাকা বিশ্ববিদ্যালয়েই অধ্যাপনা করেন। তাদের দুই মেয়ে – ফারিয়াল শফি ও রেবেকা শফি। দুজনেই যুক্তরাষ্ট্রে লেখাপড়া করছেন। রেবেকার এনডিমিয়া নামে এক পুত্র সন্তান আছে।
বেরসাল
বদসার একটি সূর্যবংশী রাজপুত বংশ এবং কাশ্মীর ও কাংড়ার রাজা। হিন্দু শাখা জম্মু ও কাশ্মীরের মহারাজদের সরবরাহ করেছিল।
নামের বিভিন্নতা
রাজপুতের এই গোত্রের বিভিন্ন অঞ্চলে আলাদা আলাদা বানান রয়েছে। পাঞ্জাব এবং হিমাচল প্রদেশে এটি বার্সার নামে রচিত । উত্তর প্রদেশে এটি বদসার নামে রচিত । রাজহস্তানে এটি বেরসাল নামে রচিত ।
গ্র্যান্ট প্যাটারসন
গ্র্যান্ট অ্যান্ড্রু প্যাটারসন (Grant Paterson; জন্ম: ৯ জুন, ১৯৬০) সলসবারিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৭ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ স্পিন বোলিংয়ে পারদর্শী ছিলেন গ্র্যান্ট প্যাটারসন।
খেলোয়াড়ী জীবন
১৯৮১-৮২ মৌসুম থেকে ১৯৯৩-৯৪ মৌসুম পর্যন্ত গ্র্যান্ট প্যাটারসনের প্রথম-শ্রেণীর খেলোয়াড়ী জীবন চলমান ছিল।
ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, ডানকান ফ্লেচার, গ্র্যান্ট প্যাটারসন, অ্যান্ডি পাইক্রফট, ডেভিড হটন, জ্যাক হেরন, কেভিন কারেন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার।
নিভাননী দেবী
নিভাননী দেবী (Nivanani Devi) (২ মার্চ, ১৮৯৫  – ২২ ডিসেম্বর , ১৯৭৮) বাংলা চলচ্চিত্রের নির্বাক ও সবাক - দুই যুগেরই স্বনামধন্য ও জনপ্রিয় নায়িকা। রঙ্গমঞ্চে অভিনয় শুরু করে চলচ্চিত্র জগতেও প্রবেশ করেন। নৃত্যে ও সঙ্গীতে সমান পারদর্শী ছিলেন।
জন্ম ও প্রারম্ভিক জীবন
নিভাননী দেবীর জন্ম ১৮৯৫ খ্রিস্টাব্দের ২ রা মার্চ ( ১৩০৩ বঙ্গাব্দের ২০ শে ফাল্গুন) পিতা ছিলেন যতীন্দ্রনাথ বন্দ্যোপাধ্যায় ও মাতা অভিনেত্রী ব্রজরানি দেবী। মাত্র নয় বৎসর বয়সে তিনি মাতৃহারা হন এবং ১৫ বৎসর বয়সে পিতাকেও হারান। এমতাবস্থায় নিভাননীকে ছয় ভাইবোনসহ মামার বাড়িতেই থাকতে হয়েছিল। সেখানে মায়ের বান্ধবী প্রখ্যাত অভিনেত্রী চুনিবালার কাছেই তারা লালিত পালিত হন এবং তার হাত ধরেই ৬ বৎসর বয়সে বাংলার রঙ্গমঞ্চে প্রবেশ করেন। অর্ধেন্দুশেখর মুস্তাফি পরিচালিত "সমাজ" নাটকে এক ছোট্ট বালক চরিত্রে তার প্রথম অভিনয়। নাচ ও গানেও পারদর্শিনী ছিলেন তিনি। এগারো বৎসর বয়স থেকে ন্যাশনাল থিয়েটারে গুলজেররিনা, হীরের ফুল ও আরো অনেক নাটকে ব্যালে ট্রুপের মধ্যে নাচতেন। তার অভিনয়ের প্রথম শিক্ষা অর্ধেন্দুশেখর মুস্তাফি,অভিনেত্রী তারাসুন্দরী এবং পরে নরেশ মিত্রের কাছে।
অভিনয় জীবন
'বলিদান' নাটকে অভিনয় করে প্রথমে তিনি খ্যাতি লাভ করেন। ন্যাশনাল থিয়েটারে থাকাকালীন প্রভূত অর্থের অধিকারী যশোরের এক জমিদার এবং নাট্যপ্রেমিক হেমেন্দ্রনাথ রায়চৌধুরীর সাথে বিবাহ হয়। বিবাহের পর মঞ্চ ছাড়লেও পরে অপরেশচন্দ্র মজুমদার ও প্রবোধ গুহের অনুরোধে স্টার থিয়েটারে 'অযোধ্যার বেগম' নাটকে প্রথমে গুজারী চরিত্রে এবং পরে তারাসুন্দরী অসুস্থ হলে মূখ্য রানি চরিত্রে অবতীর্ণ হয়েছিলেন। ওই সময় আর্ট থিয়েটারের সঙ্গে বর্মার রেঙ্গুনেও অভিনয় করেন। মিনার্ভা থিয়েটারে থাকাকালীন সময়ে ১৯৩০ খ্রিস্টাব্দে আকাশবাণী কলকাতা বেতার কেন্দ্রের সঙ্গেও যুক্ত হন। প্রায় পঞ্চাশ বৎসরের অভিনেত্রী জীবনে মঞ্চ ছাড়া চলচ্চিত্রে ৩৫০ টি ছায়াছবিতে অভিনয় করেছেন। শঙ্করাচার্য, বিষবৃক্ষ, নিষিদ্ধ ফল, প্রহ্লাদ প্রভৃতি নির্বাক ছবিতে অভিনয় করে জনপ্রিয় অভিনেত্রী হিসাবে পরিচিতি লাভ করেন। নিভাননী অভিনীত উল্লেখযোগ্য ছবিগুলি হল - তার অভিনীত আরো ছায়াছবিগুলি হল -'যখের ধন', 'অমরগীতি', 'শাপমুক্তি', 'ব্যবধান', 'কবি জয়দেব', 'প্রতিশোধ', 'শ্রীরাধা',  'জননী', 'সহধর্মিণী', মানে না মানা', 'সাত নম্বর বাড়ি', 'দেশের দাবি' 'রামপ্রসাদ', স্বয়ংসিদ্ধা' প্রভৃতি। নিভাননী দেবী এক শৌখিন নাট্যদলের হয়ে 'বিপ্রদাস' নাটকে শেষ অভিনয় করেন এবং তার শেষ অভিনীত ছায়াছবি ছিল ১৯৭৩ খ্রিস্টাব্দে মুক্তিপ্রাপ্ত "রাতের রজনীগন্ধা"। ওই ছবিতে তার সঙ্গে উত্তমকুমার, অপর্ণা সেন ,অজয় ব্যানার্জি, বঙ্কিম ঘোষ প্রমুখেরাও ছিলেন।
মৃত্যু
বাংলা রঙ্গমঞ্চ ও চলচ্চিত্র জগতের একসময়ের জনপ্রিয় অভিনেত্রী ১৯৭৮ খ্রিস্টাব্দের ২২ শে ডিসেম্বর পরলোক গমন করেন।
নেচার্স বেকন
নেচার্স বেকন  হল উত্তর পূর্ব ভারতে র একটি বেসরকারী প্রকৃতিপ্রেমী সংগঠন। ১৯৮২ সালে সামাজিক উদ্যোগ সংস্থা অশোকের সদস্য সৌম্যদ্বীপ দত্ত নেচার্স বেকনের প্রতিষ্ঠা করেন ও ১৯৯১ সালে সংগঠনটি ভারতের রেজিষ্ট্রার অফ সোসাইটীজ এক্ট বা সমিতি পঞ্জীকরণ আইনের অধীনে পঞ্জীয়ণ লাভ করে। সংগঠনটির মুখ্য কার্যালয় ধুবুরীতে অবস্থিত। আরম্ভ থেকেই নেচার্স বেকন বন্যপ্রাণী সংরক্ষণ, এই বিষয়ে সজাগতা সৃষ্টি, পরিবেশ শিক্ষা, বৈজ্ঞানিক গবেষণা ও তথ্যসজ্জা, ও উত্তর-পূর্ব ভারতের আর্থ-সামাজিক উন্নয়নর জন্য প্রচেষ্টা চালিয়ে আসছে।
লক্ষ্য
“নেচার্স বেকনের লক্ষ্য হল জনগণের লাভার্থে জনগণের সহযোগিতায় বন্যপ্রাণী, উদ্ভিদ ও এঁদের বাসস্থানসমূহের সংরক্ষণ, সুরক্ষা আর পরিবর্দ্ধন।” ("The mission of Nature's Beckon is working with the people to conserve, protect and increase wildlife, plants and their habitats for the continuing benefit of the people.")
উল্লেখনীয় সফলতা
নেচার্স বেকন ধুবুরী জিলার চক্রশীলা অভয়ারণ্য সোণালী বান্দরএর অবস্থিতি দাবী করে। চক্রশীলাকে অভয়ারণ্যের মর্যাদা প্রদান করাতে প্রকৃতিপ্রেমী সংগঠনটি মুখ্য ভূমিকা গ্রহণ করে। এরপরও উত্তর-পূর্ব ভারতের বিভিন্ন অরণ্যাঞ্চল ও জলাভূমিতে ভালেকেইবিধ লুপ্তপ্রায় জীব-জন্তু চিনাক্ত করার লগতে এনে বন্যপ্রাণীসমূহের সংরক্ষণে সংস্থাটি অগ্রণী ভূমিকা নিয়ে আসছে।
গ্রন্থ প্রকাশ
নেচার্স বেকন-এর সদস্যসমূহ রচনা করা ও রাষ্ট্রীয় তথা আন্তর্জাতিক প্রেক্ষাপটে উপস্থাপন করা ইংরাজী ও অসমীয়া ভাষার কয়েকটি গ্রন্থ, গবেষণা পত্র, ও প্রবন্ধ প্রকাশ করেছে।
নেচার্স বেকনের গ্রন্থসমূহ:
লিন ফ্রস্টিক
লিন এলিজাবেথ ফ্রস্টিক (জন্ম: ২ ফেব্রুয়ারি ১৯৪৯) একজন চার্টার্ড ব্রিটিশ ভূগোলবিদ এবং ভূতাত্ত্বিক। তিনি ২০১৪ সাল পর্যন্ত হাল বিশ্ববিদ্যালয়ের ফিজিক্যাল জিওগ্রাফির অধ্যাপক ছিলেন।
তার গবেষণার আগ্রহের মধ্যে রয়েছে নদী ও মোহনায় পলল এবং প্রবাহের গতিবিদ্যা এবং বর্জ্যের সাথে সম্পর্কিত আন্তঃশৃঙ্খলাজনিত সমস্যা। ইইউ হাইড্রল্যব প্রকল্পের অংশ দ্য ডিপ -এ তিনি প্রাকৃতিক মডেলিং সুবিধা উন্নত করেছেন।
বিশ্ববিদ্যালয়ের বাইরে তার কার্যক্রমের মধ্যে তিনি দ্য জিওগ্রাফিকাল জার্নালের সম্পাদকীয় বোর্ড সদস্য এবং মহিলাদের জন্য বিশেষজ্ঞ গ্রুপ স্টেম ক্ষেত্রে নারীর সভাপতি। তিনি ব্রিটিশ সোসাইটির জিওমর্ফোলজির সভাপতি। তিনি সরকারের বিজ্ঞান ক্যারিয়ার বিশেষজ্ঞ গোষ্ঠীর সদস্য। ২০০৯ সালে তিনি ইউকেআরসি উইমেন অফ আউটস্ট্যান্ডিং অ্যাচিভমেন্ট অ্যাওয়ার্ড পেয়েছিলেন। ফ্রস্টিক পদার্থবিজ্ঞান, গণিত এবং জলবাহী প্রকৌশল বিষয়ক একশ'রও বেশি কাগজপত্র এবং বই প্রকাশ করেছেন। তিনি বর্তমানে বন্যা এবং ঝুঁকিপূর্ণ উপকূলীয় ব্যবস্থাপনার জন্য পরিবেশ সংস্থা পর্ষদের বোর্ড সদস্য। এজেন্সি বোর্ড ইংল্যান্ডে পরিবেশ সুরক্ষা এবং রক্ষণাবেক্ষণের জন্য একাত্মক দৃষ্টিভঙ্গি গ্রহণ করে।
কেরিয়ার
ফ্রস্টিকের প্রথম চাকুরি ১৯৭৪ থেকে ১৯৮৭ সাল অবধি লন্ডনের ইউনিভার্সিটির বির্কবেকে। তিনি ১৯৮৭ থেকে ১৯৯০ সাল পর্যন্ত লন্ডনের রয়্যাল হোলওয়ে বিশ্ববিদ্যালয়ের সিনিয়র প্রভাষক ছিলেন। তারপর তিনি ১৯৯৬ সাল পর্যন্ত রিডিং বিশ্ববিদ্যালয়ের সিনিয়র প্রভাষক ছিলেন।
তাঁর একাডেমিক কৃতিত্বের পাশাপাশি তিনি ১৯৯৭ থেকে ২০০৬ সাল পর্যন্ত উত্তর-পূর্ব আঞ্চলিক পরিবেশ সুরক্ষা উপদেষ্টা কমিটির সদস্য ছিলেন। ফ্রস্টিক ১৯৮৮ থেকে ১৯৯১ সাল পর্যন্ত প্রথম মহিলা সম্মানসূচক সচিব হয়ে ভূতত্ত্বের ক্ষেত্রে শীর্ষস্থানীয় মহিলা হিসাবে তার অবস্থান প্রতিষ্ঠা করেছিলেন, তিনি ২০০৮ থেকে ২০১০ সাল পর্যন্ত লন্ডনের ভূতাত্ত্বিক সোসাইটির দ্বিতীয় মহিলা সভাপতি ছিলেন।
তিনি বর্তমানে "ইরান/ইরাকে হিউম্যান ইমপ্যাক্ট এবং চ্যানেল শিফটিং" নিয়ে কাজ করছেন।
১৯৬৭ সালে যখন ফ্রস্টিক স্নাতক শ্রেণির শিক্ষার্থী ছিলেন, তখন টেকটোনিক পাত তত্ত্বটি পড়ানো হয়নি। সুতরাং, সামুদ্রিক ফ্লোর ছড়িয়ে পড়ার ভূতাত্ত্বিক ঘটনা ব্যাখ্যার জন্য, তাকে পরিবর্তে ইউজিওসিনক্লাইনস এবং মাইওজিওসিনক্লাইনগুলি সম্পর্কে শেখানো হয়েছিল। যদিও তিনি জানতেন যে এটি তত্ত্বটিকে পুরোপুরি ব্যাখ্যা করেননি, তিনি ভূতত্ত্ব ত্যাগ করেন নি এবং যখন তিনি প্লেট টেকটোনিক তত্ত্বটি প্রকাশ পায়, তখন তিনি জানলেন যে অনুপস্থিত অংশটি পাওয়া গেছে। তাঁর বই ইন আওয়ার টাইম: দ্য কম্পানিওন অব দ্য রেডিও 4 সিরিজ -এ ফ্রস্টিক স্টোকাস্টিক মডেলের গভীরে প্রবেশ করেন এবং এটাও বর্ণনা করেন যে, চাপ বাড়ার কারণে এবং ভূমিকম্পের ক্রিয়াকলাপ বাড়ার কারণে কোথায় ভূমিকম্প হতে পারে তার ভবিষ্যদ্বাণী করতে এটি কীভাবে সাহায্য করে। তবে, তিনি উল্লেখ করেছেন যে ভূমিকম্প কখন ঘটবে তা আমরা নিশ্চিত করে বলতে পারি না, কারণ এটি বেশ কঠিন এবং এটি স্টোকাস্টিক মডেল থেকে নিয়ন্ত্রণবাদী মডেলে স্থানান্তরিত হবে।
তিনি অ্যানসাইন্ট অ্যাপোক্যালিপস তথ্যচিত্রে উপস্থিত হয়েছিলেন, তিনি পাথর স্থানচ্যুতির ভিত্তিতে সদোম এবং গোমোরার পক্ষে সম্ভব ছিল কিনা সে সম্পর্কে তার ভূতাত্ত্বিক দক্ষতার প্রস্তাব দিয়েছিলেন।
সিসকো ক্যারিয়ার সার্টিফিকেশনস
সিসকো ক্যারিয়ার সার্টিফিকেশনস সিসকো সিস্টেমস পণ্যের জন্য তাদের প্রদানকৃত তথ্যপ্রযুক্তি পেশাদার সার্টিফিকেশন। এই সার্টিফিকেট পাঁচ ভাগে বিভক্ত। এগুলো হলো : এন্ট্রি, অ্যাসসিয়েট, প্রফেশনাল, এক্সপার্ট এবং আর্কিটেক্ট। সার্টিফিকেশন স্তরের ভিত্তি করে এটি নয়টি বিষয়ের উপর দেয়া হয় : রাউটিং অ্যান্ড সুইচিং, ডিজাইন, সিকিউরিটি, সার্ভিস প্রোভাইডার, সার্ভিস প্রোভাইডার অপারেশনস, ডাটা সেন্টার, ভয়েস, ওয়্যারলেস এবং ভিডিও।
প্রশিক্ষণ
সিসকো নেটওয়ার্কিং অ্যাকাডেমি সিসকো পণ্যের উপর প্রশিক্ষণ দেয়। পরীক্ষা দেয়া কিংবা সার্টিফিকেট অর্জনের জন্য এই প্রশিক্ষণ পূর্বশর্ত নয়।
আর্টসখ প্রজাতন্ত্র
আর্টসখ, আনুষ্ঠানিকভাবে আর্টসখ প্রজাতন্ত্র দক্ষিণ ককেশাসের একটি বিচ্ছিন্ন রাষ্ট্র, যা আজারবাইজানের একটি অংশ হিসাবে আন্তর্জাতিকভাবে স্বীকৃত। আর্টসখ অতীতের নাগর্নো-কারাবাখ স্বায়ত্তশাসিত ওব্লাস্টের বেশিরভাগ অঞ্চলের সাথে আশেপাশের কিছু অঞ্চল নিয়ন্ত্রণ করে, পশ্চিমে আর্মেনিয়া এবং দক্ষিণে ইরানের সীমানা রয়েছে। এর রাজধানী হল স্তেপানকের্ট।
নাগর্নো-কারাবাখের মূলত আর্মেনিয়ান জনবহুল অঞ্চলটি আজারবাইজান গণতান্ত্রিক প্রজাতন্ত্র এবং প্রথম আর্মেনিয়া প্রজাতন্ত্র উভয়ের দ্বারা দাবি করা হয়, যখন রুশ সাম্রাজ্যের পতনের পরে উভয় দেশ ১৯১৮ সালে স্বাধীন হয়ে এবং এই অঞ্চলে একটি সংক্ষিপ্ত যুদ্ধ ১৯২০ সালে শুরু হয়। সোভিয়েত ইউনিয়ন এই অঞ্চলে নিয়ন্ত্রণ প্রতিষ্ঠার পরে ১৯২৩ সালে আজারবাইজান এসএসআর-এর মধ্যে নাগর্নো-কারাবাখ স্বায়ত্তশাসিত ওব্লাস্ট (এনকেএও) তৈরি করার পরে এই বিরোধটি মূলত মীমাংসিত হয়। সোভিয়েত ইউনিয়নের পতনের সময় অঞ্চলটি আর্মেনিয়া ও আজারবাইজানদের মধ্যে বিরোধের উৎস হিসাবে পুনরায় উত্থিত হয়। ১৯৯১ সালে, এনকেএও এবং পার্শ্ববর্তী শাহুমিয়ান অঞ্চলে অনুষ্ঠিত গণভোট ছিল স্বাধীনতার ঘোষণার ফলস্বরূপ। জাতিগত দ্বন্দ্ব ১৯৯১-১৯৯৯-এর নাগর্নো-কারাবাখ যুদ্ধের দিকে পরিচালিত হয়, যা প্রায় বর্তমান সীমান্তে যুদ্ধবিরতি দিয়ে শেষ হয়।
আর্টসখ হ'ল একক জাতীয় আইনসভাযুক্ত রাষ্ট্রপতি গণতন্ত্র। কেউ কেউ বলেছেন যে আর্মেনিয়ার উপর তার নির্ভরতার অর্থ এই যে, বিভিন্ন উপায়ে এটি আর্মেনিয়ার অংশ হিসাবে কাজ করে।
দেশটি অত্যন্ত পর্বতসঙ্কুল, সমুদ্রপৃষ্ঠ থেকে গড় উচ্চতা ১,১০০ মিটার (৩,৬০০ ফুট)। জনসংখ্যা মূলত আর্মেনিয়ান জাতিগত, এবং প্রাথমিক কথ্য ভাষা হ'ল আর্মেনিয়ান ভাষা। জনসংখ্যার বেশিরভাগ অংশ খ্রিস্টান ধর্মের অনুসারী এবং আর্মেনীয় অ্যাপোস্টলিক গির্জার সাথে যুক্ত। বেশ কয়েকটি ঐতিহাসিক মঠ পর্যটকদের কাছে  জনপ্রিয়, যাদের বেশিরভাগই প্রবাসী আর্মেনিয়ান। কারণ সর্বাধিক ভ্রমণ কেবল আর্মেনিয়া এবং আর্টসখের মধ্যেই হতে পারে।
প্রশাসনিক বিভাগ
আর্টসখ প্রজাতন্ত্রের আটটি প্রশাসনিক বিভাগ রয়েছে। অঞ্চলগুলিতে প্রাক্তন নাগর্নো-কারাবাখ স্বায়ত্তশাসিত ওব্লাস্টের (এনকেএও) পাঁচটি জেলা, আজারবাইজান এসএসআর-এর শাহুমায়ান অঞ্চল, যা বর্তমানে আজারবাইজানদের নিয়ন্ত্রণাধীন এবং আরতাশাখী বাহিনীর নিয়ন্ত্রণাধীন প্রাক্তন এনকেএও-এর আশেপাশের সাতটি জেলা অন্তর্ভুক্ত রয়েছে।
নাগর্নো-কারাবাখ প্রজাতন্ত্রের স্বাধীনতার ঘোষণার পরে, আজারবাইজান সরকার এনকেএও বাতিল করে এবং তার জায়গায় আজারবাইজানীয় জেলা তৈরি করে। ফলস্বরূপ, আর্টসখ প্রজাতন্ত্রের কয়েকটি বিভাগের সাথে আজারবাইজানীয় জেলাগুলির মিল রয়েছে, আবার অন্যদের ভিন্ন সীমানা রয়েছে। আর্টসখের বিভাগগুলি ও আজারবাইজানের সংশ্লিষ্ট জেলাগুলির বর্তমান তুলনামূলক সারণি নিম্নে প্রদান করা হল:
জনসংখ্যার উপাত্ত
২০০২ সালে, দেশের জনসংখ্যা ছিল ১৪৫,০০০ জন, এটি ৯৫% আর্মেনিয়ান এবং ৫% অন্যান্যদের নিয়ে গঠিত ছিল। ২০০৭ সালের মার্চ মাসে স্থানীয় সরকার ঘোষণা করে যে দেশের জনসংখ্যা বেড়েছে ১৩৮,০০০ জন। বার্ষিক জন্মের হার প্রতি বছরে ২,২০০-২,৩০০ জন নথিভুক্ত করা হয়, যা ১৯৯৯ সালে প্রায় ১,৫০০ জনের থেকে বেড়েছে।
২০১১ সালের মার্চ মাসে প্রকাশিত ওএসসিইয়ের প্রতিবেদনে "নাগর্নো-কারাবাখের আশেপাশের সাতটি অধিকৃত অঞ্চলগুলির জনসংখ্যা" ১৪,০০০ জন হওয়ার অনুমান করা হয় এবং বলেছে যে "২০০৫ সাল থেকে জনসংখ্যার তেমন উল্লেখযোগ্য বৃদ্ধি হয়নি।"
ধর্ম
আর্টসখের আর্মেনিয়ার বেশিরভাগ জনগোষ্ঠী খ্রিস্টান এবং আর্মেনীয় অ্যাপোস্টলিক চার্চের অন্তর্গত, যা একটি প্রাচ্য অর্থোডক্স চার্চ। কিছু পূর্ব অর্থোডক্স এবং ইভানজেলিকাল সম্প্রদায়ও বিদ্যমান তবে, সামরিক কর্তৃপক্ষ আর্টসখের যে কোনও খ্রিস্টান ধর্মীয় সম্প্রদায়ের ক্রিয়াকলাপ নিষিদ্ধ করে, জনগণের মধ্যে প্রশান্তি প্রচার করতে।
আর্টসখের একটি ঐতিহাসিক মঠ হল গ্যান্ডজাসার মঠ। আরেকটি হ'ল দাদিভ্যাঙ্ক মঠ এছাড়া খুটাভ্যাঙ্ক, যা ৯ম থেকে ১৩তম শতাব্দীর মধ্যে নির্মিত হয়। আর্টসখ সরকারের লক্ষ্য গ্যান্ডজাসার মঠটিকে ইউনেস্কোর ওয়ার্ল্ড হেরিটেজ সাইটের ডিরেক্টরিতে অন্তর্ভুক্ত করা।
গাজানচেসটস ক্যাথেড্রাল, খ্রিস্ট দ্য ক্রেস্ট অফ দ্য সেভিয়ার (খ্রীষ্ট রক্ষাকর্তার ক্যাথিড্রাল) ও শুশি ক্যাথেড্রাল নামে পরিচিত, এটি শুশায় অবস্থিত একটি আর্মেনীয় গির্জা। এটি আর্মেনিয়ান অ্যাপোস্টলিক গির্জার "আর্টসখের ডায়োসিস" এর প্রধান ক্যাথেড্রাল ও সদর দফতর।
যুদ্ধোত্তর পুনর্বাসনের প্রচেষ্টা
আজারবাইজান এটিকে চতুর্থ জেনেভা কনভেনশনের ৪৯ অনুচ্ছেদের লঙ্ঘন হিসাবে বিবেচনা করে, যেখানে আর্মেনিয়া ১৯৯৩ সালে ওই চুক্তির অংশ হয়ে ওঠে।চুক্তিতে বলা হয়েছিল "দখলকারী শক্তি তার নিজস্ব বেসামরিক জনসংখ্যার অংশটিকে যে অঞ্চলটি দখল করেছে সেই অঞ্চলে নির্বাসন বা স্থানান্তর করবে না"। আজারবাইজানের ক্ষমতাসীন দল আর্মেনিয়ান পক্ষকে দখল করা অঞ্চলের জনসংখ্যার পরিস্থিতি ও জাতিগত সংশ্লেষকে কৃত্রিমভাবে পরিবর্তনের জন্য অভিযুক্ত করে।
অর্থনীতি
আর্টসখ প্রজাতন্ত্রের আর্থ-সামাজিক পরিস্থিতি সংঘাতের দ্বারা ব্যাপকভাবে প্রভাবিত হয়েছিল। তবুও বিদেশি বিনিয়োগ আসতে শুরু করেছে। সর্বাধিক উদ্যোগের মূলধনের উৎস আর্মেনিয়া, রাশিয়া, মার্কিন যুক্তরাষ্ট্র, ফ্রান্স, অস্ট্রেলিয়া, ইরান এবং মধ্য প্রাচ্যের আর্মেনিয়ানদের থেকে আসে।
উল্লেখযোগ্যভাবে টেলিযোগাযোগ খাতটি করবাখ টেলিকম দ্বারা মোবাইল টেলিফোনিতে কয়েক মিলিয়ন ডলার বিনিয়োগের মাধ্যমে গড়ে উঠেছে, যার নেতৃত্বে লেবাননের একটি সংস্থা রয়েছে।
২০০২ সাল থেকে ড্রাম্বনে সঞ্চিত তামা এবং সোনার খনির কাজের উন্নয়ন ও কার্যক্রম চালু হয়। প্রায় ২৭–২৮ হাজার টন ঘনীভূত খনিজ থেকে গড়ে ১৯-২১% তামার সামগ্রী উৎপাদিত হয় এবং সোনার সামগ্রী উৎপাদিত হয় ৩২-৩৪ গ্রাম/টন। আজারবাইজান নাগর্নো-কারাবাখের যে কোনও খনির কাজকে অবৈধ বলে বিবেচনা করে এবং ফলস্বরূপ আজারবাইজানের রাষ্ট্রীয় পরিচালিত আকরিক পরিচালন সংস্থার যে ক্ষতি হয়েছে তা নির্ধারণের জন্য একটি আন্তর্জাতিক অডিট সংস্থাকে নিয়োজিত করার প্রতিশ্রুতি দিয়েছে। ২০১৮ সালে, আজারবাইজান সরকার ঘোষণা করেছে খনির সংস্থাগুলি যে দেশগুলিতে নিবন্ধিত সেই দেশগুলির বিরুদ্ধে  আন্তর্জাতিক আদালত ও আইন প্রয়োগকারী সংস্থার কাছে আবেদন করার পরিকল্পনা করছে।
পরিবহন
দ্বন্দ্বের ফলে পরিবহন ব্যবস্থা ক্ষতিগ্রস্ত হয়, তবে বিগত বেশ কয়েক বছর ধরে লক্ষণীয়ভাবে উন্নতি হয়েছে: একক ভাবে উত্তর-দক্ষিণ আর্টসখ মোটরওয়ে পরিবহন ব্যবস্থার উন্নয়নে ব্যাপকভাবে সহায়তা করেছে।
একবার বড় অবকাঠামো বাস্তবায়িত হয়ে গেলে আর্মেনিয়ার রাজধানী ইয়েরেভান থেকে স্তেপানকের্টের পথের বর্তমান ৮-৯ ঘণ্টার ড্রাইভ কমে যাওয়ার অনুমান করা হয়েছে।
রাজধানী থেকে প্রায় ৮ কিলোমিটার (৫ মাইল) পূর্বে অবস্থিত আর্টসখ প্রজাতন্ত্রের একমাত্র বেসামরিক বিমানবন্দর স্তেপানকের্ট বিমানবন্দরটি ১৯৯০ সালে যুদ্ধ শুরু হওয়ার পর থেকে বন্ধ রয়েছে।
সামরিক বাহিনী
আর্টসখের সংবিধান অনুযায়ী সেনাবাহিনী সরকারের বেসামরিক কমান্ডের অধীনে রয়েছে। আর্টসখ প্রতিরক্ষা সেনাবাহিনী আজারবাইজানের বিরুদ্ধে প্রতিরক্ষা হিসাবে ১৯৯২ সালের ৯ ই মে আনুষ্ঠানিকভাবে প্রতিষ্ঠিত হয়। এটি ১৯৯৪ সালের ১২ ই মে যুদ্ধবিরতির জন্য আজারবাইজানীয় সেনাবাহিনীর বিরুদ্ধে লড়াই করে। বর্তমানে আর্টসখ প্রতিরক্ষা সেনাবাহিনী প্রায় ১৮,০০০-২০,০০০ কর্মকর্তা এবং সৈন্য নিয়ে গঠিত। তবে আর্টসখের মাত্র সাড়ে আট হাজার নাগরিক আর্টসখ সেনাবাহিনীতে চাকরি করেন; প্রায় ১০,০০০ জন আর্মেনিয়া থেকে আসে। এছাড়াও রয়েছে ১৭৭–৩১৬ টি ট্যাংক, ২৫৬–৩২৪ টি অতিরিক্ত যুদ্ধের গাড়ি এবং ২৯১–৩২২ টি বন্দুক ও মর্টার রয়েছে। আর্মেনিয়া আর্টসখকে অস্ত্র ও অন্যান্য সামরিক প্রয়োজনীয় দ্রব্য সরবরাহ করে। আর্মেনিয়ার সেনাবাহিনীর বেশ কয়েকটি ব্যাটালিয়ন সরাসরি দখলকৃত আজারবাইজানীয় ভূখণ্ডের আর্টসখ জোনে মোতায়েন রয়েছে।
আর্টসখ প্রতিরক্ষা সেনাবাহিনী ১৯৯২ সালে শুশায় লড়াই করে আর্মেনিয়া ও নাগর্নো-কারাবাখের (১৯৯৯) মধ্যে লাচিন করিডোর খোলার চেষ্টা করে এবং ১৯৯২-১৯৯৪ সাল থেকে মার্টকার্ট ফ্রন্টের প্রতিরক্ষা মঞ্চস্থ করে।
মুঘলসরাই
মুঘলসরাই, উত্তরপ্রদেশের চান্দৌলি জেলার একটি শহর এবং পৌরসভা। বারাণসী থেকে প্রায়  দূরে অবস্থিত, এটি উত্তর প্রদেশের একটি গুরুত্বপূর্ণ রেলওয়ে জংশন । এটি মুঘলসরাই জংশন রেলওয়ে স্টেশনের স্থান।
ইতিহাস
মুঘলসরাই গ্র্যান্ড ট্রাঙ্ক রোড এনএইচ ১৯ (জিটি রোড) বরাবর অবস্থিত, যাকে শের শাহ সুরি দ্বারা সাদাক-ই-আজমও বলা হয়, এটি মুঘল আমলে উত্তর ভারতকে পূর্বের সাথে সংযোগকারী করিডোরগুলির মধ্যে একটি। বিগত শতাব্দীতে, এটি বিভিন্নভাবে মুঘলচাক, মঙ্গলপুর এবং ওভেন নগর নামে পরিচিত। ১৮৮৩ সালে ভারতীয় রেলওয়ে এখানে একটি জংশন স্থাপন করলে এই শহরটির নাম হয় মুঘলসরাই। পরে নাম বদলে দীন দয়াল উপাধ্যায় নগর জংশন রেলওয়ে স্টেশন হয়।
ভূগোল
মুঘলসরাই তিনটি অংশে এনএইচ ১৯ / জিটি রোড দ্বারা বিভক্ত। দক্ষিণ অংশে মূলত বসন্ত বিহার, নিউ সেন্ট্রাল কলোনি, ডিজেল কলোনি, হ্যাপার কলোনি, ইউরোপীয় কলোনি, শুভাশ নগর, লোকো কলোনি এবং রোজা কলোনি, প্লান্ট-ডিপো কলোনি এবং সারেসার, আলমপুরের মতো রেলওয়ে উপনিবেশ রয়েছে। এটি বারাণসীর প্যারাও রোডের পরে শুরু হয় এবং আলিনগর রোড পর্যন্ত চলতে থাকে যা দক্ষিণে রেলওয়ে কলোনির পরে আসে। কয়েকটি মহল্লা রেল স্টেশনের কাছাকাছি যেমন কাসাব মোহল এবং গ্রাম পঞ্চায়েত যেমন আমগপুর, তারানপুর, পশুরামপুর, ধর্মশালা, ময়নাতলী এবং গল্লা মান্ডি। যাইহোক, পশ্চিম দিকে অবস্থিত কৈলাশপুরী এবং রবীনগর উপনিবেশ যা শহরের সবচেয়ে বেশি এলাকা তৈরি করে।
জনসংখ্যাতাত্ত্বিক
২০১১ সালের ভারতীয় আদমশুমারি অনুযায়ী, মুঘলসরাইয়ের মোট জনসংখ্যা ১০৯,৬৫০ জন, যার মধ্যে ৫৭,৬৮২ জন পুরুষ এবং ৫১,৯৬৮ জন মহিলা। ০ থেকে ৬ বছর বয়সের মধ্যে জনসংখ্যা ছিল ১৪,৮৬৪। মুঘলসরাইয়ে মোট সাক্ষরদের সংখ্যা ছিল 76,936, যা জনসংখ্যার 70.2%, পুরুষদের সাক্ষরতার হার 76.0% এবং মহিলাদের সাক্ষরতার হার 63.7%। মুঘলসরাইয়ের 7+ জনসংখ্যার কার্যকর সাক্ষরতার হার ছিল 81.2%, যার মধ্যে পুরুষদের সাক্ষরতার হার 87.9%এবং মহিলাদের সাক্ষরতার হার 73.7%। তফসিলি জাতি ও তফসিলি উপজাতির জনসংখ্যা ছিল যথাক্রমে 17,943 এবং 2,093। 2011 সালে মুঘলসরাইয়ের 16796 পরিবার ছিল।
রেলওয়ে
মুঘলসরাই জংশন রেলওয়ে স্টেশন ভারতের চতুর্থ ব্যস্ততম স্টেশন, এর মধ্য দিয়ে প্রায় ১২৫টি যাত্রীবাহী ট্রেন চলে।
হরক্রাক্স
350px|thumb|হ্যারি পটার সিরিজে উল্লিখিত [[লর্ড ভলডেমর্ট এর সাতটি হরক্রাক্সঃ হাফলপাফের কাপ, ভল্ডেমর্টের সাপ নাগিনী, স্লিদারিনের লকেট, টম রিডলের ডায়েরি, মারভোলো গন্টের আংটি, হ্যারি পটার ও র‌্যাভেনক্লর ডায়াডেম।]] হরক্রাক্স (ইংরেজিতে Horcrux) হচ্ছে ব্রিটিশ লেখিকা জে কে রাউলিং রচিত হ্যারি পটার উপন্যাস সিরিজের একটি জাদুক্ষমতাসম্পন্ন বস্তু। এটি ডার্ক ম্যাজিক বা কালো জাদুর একটি উপকরণ যা অমরত্ব লাভের উদ্দেশ্যে তৈরি করা হয়। সিরিজের ষষ্ঠ উপন্যাস, হ্যারি পটার অ্যান্ড দ্য হাফ-ব্লাড প্রিন্স এ সর্বপ্রথম প্রত্যক্ষভাবে হরক্রাক্সের কথা উল্লেখ করা হয়; যদিও পূর্ববর্তী উপন্যাসসমূহেও পরোক্ষভাবে এর উপস্থিতি ছিল। রাউলিং হোরেস স্লাগহর্ন চরিত্রের মাধ্যমে হরক্রাক্সের অস্তিত্ব সম্পর্কে পাঠকদের অবহিত করেন। লর্ড ভলডেমর্ট এর হরক্রাক্সগুলো উদ্ধার ও ধ্বংস করা সিরিজের শেষ দুইটি বই হ্যারি পটার অ্যান্ড দ্য হাফ-ব্লাড প্রিন্স ও হ্যারি পটার অ্যান্ড দ্য ডেথলি হ্যালোস এর প্রধান উদ্দেশ্য।